"התיקונים" 39: "מעריב" מנתר במקום לעצור ולקרוא, ynet נותן קרדיט למצלמה, וואלה מצפר את האמריקאים, "ישראל היום" לומד משהו על קרנפים, ועוד צירופי מקרים מהעיתונות העברית
  מינויים בנימין נתניהו, מזל טוב לרגל מינויך לנשיא ארה"ב. מאחלים: החברים בוואלה (24.12.09).  אבל זה לא יעזור לך: לפי "מעריב" (29.12.09), ח"כ רונית תירוש נחושה להישאר בקדימה, ואף ציטטה את אמירתו הנחושה של הנשיא גורג בוש האב: "קרא את הניתורים שלי!".  פרס התאריך היצירתי ע"ש אריך קסטנר הכרטיסים לקונצרט של ה-32 בדצמבר כוחם יפה גם לקונצרט של ה-35 במאי. (דרך הבלוג "כשל")  ידע כללי במדור הטריוויה של "ישראל היום" (16.12.09) למדנו שהגדול בקרנפים הוא 1877.  מדע פופוליסטי בעמוד הבית של nrgמעריב (30.11.09) דיווחו בהתרגשות כי מאיץ החלקיקים הענק בשווייץ הצליח "לשבור שיא מהירות אנרגיה כאשר שלח אלומות חלקיקים בקצב של 1.18 טריליון וולט". אלא שהמאיץ שלח את החלקיקים ב-1.18 טריליון אלקטרון וולט (כפי שנכתב נכון בידיעה עצמה), וזו אינה יחידת קצב/מהירות, אלא יחידת אנרגיה.  ההקשרון "התנגדות", מסביר לנו המונחון שהוטמע באתר "גלובס", "הינה רמת מחירים בה צפוי להיבלם מהלך של עליות שערים". הנה ההקשר שבו מופיעה המלה "התנגדות", שממנה קופץ הסבר זה, בידיעה שמפרטת את האישומים נגד סרן ארז אפרתי: "נסיון אינוס בנסיבות מחמירות, ניסיון לבצע מעשה סדום, תקיפה הגורמת חבלה של ממש, תקיפה על מנת לבצע פשע, איומים וכן התנגדות ללכידה כדין".  (על כשל דומה של המונחון כבר עמדנו ב"תיקונים 37", 10.12.09) כתב: מחשב ynet ‫(14.12.09), כשם שאין נותנים לתמונה את הקרדיט "מצלמה", אין לתת לה את הקרדיט "פליקר". השקיעו עוד כמה שניות ומצאו את שם הצלם.  שערוריית הפפרצי שגיאה כפולה: בדיווח (nrgמעריב, 25.10.09) על יום הולדתה של מיה דגן, קובע הכיתוב מעל פפרצי של עדי אשכנזי כי היא "מאיה דגן".  הקורא ניצן מתקן כיתוב תמונה ("העין השביעית", 18.12.09): "שר החוץ של ליטואניה הוא שר החוץ של ליטא. ליטואניה הוא שמה הלועזי. זה כמו לכתוב על שר החוץ הפולני שר החוץ של פולנד".  תודה לסייענים רותם שמחה, ניר ש, ניצן, רונית גרינולד ומאיה שובל. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.